दूए दिन धोबी मौलवी कोल पुज्जी गेआ ते दुआऽ–सलाम करने दे बाद उसगी अर्ज कीती जे मेरे घर कोई लुआद नेंई जेकर तुस मेरे खोते गी मनुक्ख बनाई देओ तां तुंदी बड़ी मैह्‌रबानी होग। मौलवी ए सुनियै र्‌हाना होई गेआ। उसनै धोबी गी आखेआ, तूं कैसा मूर्ख आदमी ऐं, भला खोते दा बी कदें मनुक्ख बनी सकदा ऐ ? पर धोबी ने हत्थ जौले करियै अर्ज कीती माह्‌राज, मिगी टालो नेईं, में अपने कन्नें तुसें गी ए गलांदे सुनेआ ऐ। में तुंदे पैर बंदना, मेरे खोते गी मनुक्ख बनाई देओ।